CELEX: 62015CN0089
Language: hu
Date: 2015-02-24 00:00:00
Title: C-89/15. P. sz. ügy: A Törvényszék (második tanács) T-83/10. sz., Riva Fire kontra Bizottság ügyben 2014. december 9-én hozott ítélete ellen a felszámolás alatt álló Riva Fire SpA által 2015. február 24–én benyújtott fellebbezés

4.5.2015   
            
            
               HU
            
            
               Az Európai Unió Hivatalos Lapja
            
            
               C 146/24
            
         A Törvényszék (második tanács) T-83/10. sz., Riva Fire kontra Bizottság ügyben 2014. december 9-én hozott ítélete ellen a felszámolás alatt álló Riva Fire SpA által 2015. február 24–én benyújtott fellebbezés
   (C-89/15. P. sz. ügy)
   (2015/C 146/31)
   Az eljárás nyelve: olasz
   
      Felek
   
   
      Fellebbező: a felszámolás alatt álló Riva Fire SpA (képviselők: M. Merola, M. Pappalardo, T. Ubaldi, M. Toniolo ügyvédek)
   
      A másik fél az eljárásban: az Európai Bizottság
   
      A fellebbező kérelmei
   
   A felszámolás alatt álló Riva Fire S.p.A. azt kéri, hogy a Bíróság:
   
               —
            
            
               elsődlegesen helyezze hatályon kívül a megtámadott ítéletet azon részében, amely kimondja, hogy a fellebbező védelemhez való joga nem sérült, következésképpen teljes egészében semmisítse meg a megtámadott határozatot;
            
         
               —
            
            
               másodlagosan helyezze hatályon kívül a Törvényszék ítéletét azon részre korlátozva, amely a fellebbezővel szemben kiszabott bírság mérséklésének mértékét 3 %-ban rögzíti, következésképpen, a Bíróságnak az 1/2003 rendelet (1) 31. cikke által elismert teljes felülvizsgálati jogkör gyakorlásával, a felszámolás alatt álló Riva Fire S.p.A-val szemben kiszabott bírság összegét egy általa megfelelőnek vélt nagyobb összeggel mérsékelje, vagy utalja vissza az ügyet a Törvényszék elé;
            
         
               —
            
            
               minden esetben a Bizottságot kötelezze az eljárás költségeinek – a Törvényszék előtti eljárást is ideértve – viselésére;
            
         
               —
            
            
               járulékosan mondja ki, hogy a Törvényszék előtti eljárás sértette az Európai Unió Alapjogi Chartája 47. cikkének második bekezdését és az Európai Emberi Jogi Egyezmény (EJEE) 6. cikkének (1) bekezdését, mivel nem vette tekintetbe az eljárás ésszerű tartamára vonatkozó szabályt.
            
         
      Jogalapok és fontosabb érvek
   
   Fellebbezése alátámasztásául a felszámolás alatt álló Riva Fire S.p.A. négy jogalapot hoz fel.
   
               1.
            
            
               
                  Első jogalap: téves jogalkalmazás, valamint a megtámadott ítélet indokolásának hiányos és ellentmondásos volta a 773/2004/EK bizottsági rendeletben
                   (2)
                  előírt eljárási szabályok és a fellebbező védelemhez való joga megsértésének értékelése során
               
               A Törvényszék tévesen alkalmazta a jogot, amikor azt állapította meg, hogy nem bírnak relevanciával a felszámolás alatt álló Riva Fire S.p.A által a megtámadott határozat és a 2002-es bizottsági határozat között végzett összehasonlítások, és azt a következtetést vonta le, hogy a Bizottságnak nem kellett volna új kifogásközlést elfogadnia, lehetővé téve az érintett vállalkozások számára a vitatott tényekre vonatkozó álláspontjuk kifejtését.
            
         
               2.
            
            
               
                  Második jogalap: téves jogalkalmazás, valamint a megtámadott ítélet indokolásának hiányos és ellentmondásos volta a bírság végső összegének számszerűsítése tekintetében
               
               A bírság újbóli meghatározása során a Törvényszék két szempontból is hibásan gyakorolta korlátlan felülvizsgálati jogkörét:
               
                           (i)
                        
                        
                           először, a megtámadott ítélet indokolásában foglaltakból nem derül ki teljes bizonyossággal, hogy a bírság összegének 3 %-os mértékű mérséklése során a bíróság kellően tekintetbe vették-e a társaságnak felrótt jogsértés rövid időtartamát és csekély súlyát;
                        
                     
                           (ii)
                        
                        
                           másodszor, a megtámadott ítéletet ellentmondás és jogi tévedések jellemzik azon részében, amely a felszámolás alatt álló Riva Fire S.p.A-ra kiterjeszti a más vállalkozások által az 1997. november 25. és 1998. november 30. közötti időszakban folytatott magatartásokra vonatkozó felelősséget, és e felelősséget hallgatólagosan a társaságra terheli a bírság számszerűsítése során.
                        
                     
         
               3.
            
            
               
                  Harmadik jogalap: ellentmondás és téves jogalkalmazás az ítélet azon részében, amelyben a Törvényszék az 1998. decemberi megállapodás résztvevőjének minősítette, következésképpen a kartell e részét beszámította a bírság összegének kiszámítása céljából
               
               A Törvényszék tévesen alkalmazta a jogot, amikor biztosnak tekintette, hogy a felszámolás alatt álló Riva Fire S.p.A részt vett az eladási kvótákra vonatkozó, 1998 decemberében létrejött megállapodásban, anélkül, hogy jelentőséget tulajdonított volna annak a körülménynek, hogy ezen megállapodás elgondolásának idején a társaság nem tartozott a kartell azon részéhez, amelybe az említett megállapodás illeszkedett. Ez a téves jogalkalmazás tükröződik a bírság alapösszegének számszerűsítésében a felszámolás alatt álló Riva Fire S.p.A-val szemben felrótt jogsértés súlyának és időtartamának meghatározása szempontjából.
            
         
               4.
            
            
               
                  Negyedik jogalap: az indokolás hiányossága azzal kapcsolatban, hogy a társaság vezetőinek érintettsége milyen hatással van a bírság kezdeti összegének növelésére
               
               A Törvényszék nem nyújt magyarázatot arra, hogy milyen tényezők alapján vonta le azt a következtetést, hogy a felszámolás alatt álló Riva Fire S.p.A. vezetőinek érintettsége nem volt meghatározó tényező a bírság kezdeti összege növelésének szempontjából. Ha a Törvényszék meggyőződött volna arról, hogy a felszámolás alatt álló Riva Fire S.p.A-val szemben kirótt bírság alapösszege tekintetében alkalmazott szorzót a vállalkozások vezetőinek érintettsége függvényében is számolták, meg kellett volna semmisítenie a Bizottság határozatát, következésképpen mérsékelnie kellett volna a bírság összegét.
            
         
      (1)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16–i 1/2003/EK tanácsi rendelet (HL L 1, 1. o., magyar nyelvű különkiadás 8. fejezet, 2. kötet, 205. o.).
   
      (2)  A Bizottság által az EK-Szerződés 81. és 82. cikke alapján folytatott eljárásokról szóló, 2004. április 7-i 773/2004/EK bizottsági rendelet (HL L 123, 18. o.; magyar nyelvű különkiadás 8. fejezet, 3. kötet, 81. o.)